Catanduanes State Colleges

Ing Catanduanes State Colleges (CSC) metung yang institucion ning matas a pamagaral king lalawigan ning Catanduanes king Filipinas. Mitatag ya kanitang 1971 kapamilata'ning Republic Act 6341, a me-amienda king R.A. 6590 king pamagpursigui nang Congressman Jose M. Alberto. Linto ya ing CSC uli ning pamisanib ning Virac National Agricultural and Trade School, metung a escuelang maki yampang a matas a pamagaral a vocational, ampo reng pipagaralan a maki kaugnayan kaniti; miyalis yang pipagaralan a pang-colegiu o tertiary iti.

King capitoliu ning Virac ya mayayakit ing CSC, at ing manimuna nang susuyuan deng Catandunganon, deng memalen ning Catanduanes. Atin muring magaral a ibat kareng aliwang lalawigan king Labuad Bicol (Labuad V) ampo king Visayas. Manigaral la reti kareng myayaliwang cursu king Negociu, Humanidades, Ciencia, Agricultural ampong Fisheries, Engineering ampong Tecnologia, Pamanuru (Education) ampong Nursing.
.
Agpang king katatalakaran ning Commission for Higher Education (CHEd) kareng universidad ampong colegiung pang-estado king Labuad Bicol, kapakayan ning CSC ing dinan yang sikanan ing balang Catandunganon at aliwa pang Bicolanu ba lang makibat king pamangaylangan ning lalawigan ampo ning labwad para king ustung uri at makagyung panyulung (sustainable development)  da reng tau ampong tubung bandi (natural resources) para king lalung matas a pamaglalang (higher productivity) ampong pamakipatlalu king yatu (global competitiveness).

Suglung a Palwal
 Province of Catanduanes Official website 

Category:Educational institutions established in 1971
Category:State universities and colleges in the Philippines
Category:Ding Universidad at Colegiu king Filipinas